CELEX: 62011CA0090
Language: sk
Date: 2012-03-15 00:00:00
Title: Spojené veci C-90/11 a C-91/11: Rozsudok Súdneho dvora (tretia komora) z  15. marca 2012 (návrh na začatie prejudiciálneho konania, ktorý podal Bundespatentgericht — Nemecko) — Alfred Srigl — Deutsches patent- und Markenamt (C-90/11), Securvita Gesellschaft zur Entwicklung alternativer Versicherungskonzepte mbH (C-91/11)/Öko-Invest Verlagsgesellschaft mbH (Ochranné známky — Smernica 2008/95/ES — Dôvody zamietnutia alebo neplatnosti — Slovné výrazy tvorené kombináciou slov a sekvenciou písmen zhodných so začiatočnými písmenami týchto slov — Rozlišovacia spôsobilosť — Opisný charakter — Kritériá posúdenia)

5.5.2012   
            
            
               SK
            
            
               Úradný vestník Európskej únie
            
            
               C 133/9
            
         Rozsudok Súdneho dvora (tretia komora) z 15. marca 2012 (návrh na začatie prejudiciálneho konania, ktorý podal Bundespatentgericht — Nemecko) — Alfred Srigl — Deutsches patent- und Markenamt (C-90/11), Securvita Gesellschaft zur Entwicklung alternativer Versicherungskonzepte mbH (C-91/11)/Öko-Invest Verlagsgesellschaft mbH
   (Spojené veci C-90/11 a C-91/11) (1)
   
   (Ochranné známky - Smernica 2008/95/ES - Dôvody zamietnutia alebo neplatnosti - Slovné výrazy tvorené kombináciou slov a sekvenciou písmen zhodných so začiatočnými písmenami týchto slov - Rozlišovacia spôsobilosť - Opisný charakter - Kritériá posúdenia)
   2012/C 133/15
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundespatentgericht
   
      Účastníci konania pred vnútroštátnym súdom
   
   
      Žalobca: Alfred Srigl — Deutsches patent- und Markenamt (C-90/11), Securvita Gesellschaft zur Entwicklung alternativer Versicherungskonzepte mbH (C-91/11)
   
      Žalovaný: Öko-Invest Verlagsgesellschaft mbH
   
      Predmet veci
   
   Návrh na začatie prejudiciálneho konania — Bundespatentgericht — Výklad článku 3 ods. 1 písm. b) a c) smernice Európskeho parlamentu a Rady 2008/95/ES z 22. októbra 2008 o aproximácii právnych predpisov členských štátov v oblasti ochranných známok (kodifikované znenie) (Ú. v. EÚ L 299, s. 25) — Rozlišovacia spôsobilosť slovnej ochrannej známky pozostávajúcej zo spojenia opisných slov a neopisného spojenia písmen zhodných so začiatočnými písmenami uvedených slov
   
      Výrok rozsudku
   
   Článok 3 ods. 1 písm. b) a c) smernice Európskeho parlamentu a Rady 2008/95/ES z 22. októbra 2008 o aproximácii právnych predpisov členských štátov v oblasti ochranných známok sa má vykladať v tom zmysle, že sa uplatňuje na slovnú ochrannú známku tvorenú spojením opisnej syntagmy a sekvencie písmen, ktorá nie je sama osebe opisná, ak túto sekvenciu písmen verejnosť vníma ako skratku danej syntagmy, keďže preberá začiatočné písmená slov tvoriacich túto syntagmu, a teda predmetnú ochrannú známku ako celok možno chápať ako kombináciu opisných údajov alebo skratiek, ktorá nemá rozlišovaciu spôsobilosť.
   
      (1)  Ú. v. EÚ C 173, 11.6.2011.